ททท. วางแผนกระตุ้นตลาดต่างประเทศ คาด สร้างเม็ดเงินตลอดทั้งปี 66 อยู่ที่ 80,000 บาทคนทริป
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) กล่าวว่า ททท.ได้มีการวางแผนกระตุ้น “ตลาดต่างประเทศเที่ยว” จากการจัดเทศกาลลอยกระทง หนึ่งในซอฟท์เพาเวอร์ของประเทศไทย ทยอยนำกลุ่มต่าง ๆ เข้ามาร่วมโปรโมทตลอยกระทงสู่สายตาชาวต่างชาติ โดยมุ่งเน้นไปยังกลุ่ม Influencer หรือผู้มีอิทธิพลต่อนักท่องเที่ยว ผู้นำทางความคิดกระแสนิยม รวมทั้งจัดแฟมทริปนำกลุ่มต่าง ๆ เข้ามาสำรวจสถานที่จัดงานสื่อไปถึงกลุ่มเป้าหมายโดยตรง และเทศกาลเคาน์ดาวน์ จะประกาศการกลับมาอีกครั้งของประเทศไทยในปฏิทินโลก ประกอบกับททท.เตรียมทำงานร่วมกับภาคเอกชนอย่างใกล้ชิด ขณะนี้กำลังเลือกทำเลเพื่อใช้เป็นสัญลักษณ์เพื่อให้ทางสถานีโทรทัศน์ระดับโลก CNN เผยแพร่สู่สายตาผู้คนทั้งโลก โดยอาจจะเลือก “วัดอรุณราชวราราม” อีกครั้งหรือไม่ เนื่องจากคนทั่วโลกนิยมภาพดังกล่าวสำหรับการนำภาคเอกชนไปร่วมงานขายระดับโลก 2 งาน ได้แก่ งาน WTM -World Travel Mart 2022 ระหว่างวันที่7-9 พฤศจิกายน 2565 ที่กรุงลอน ประเทศอังกฤษ ซึ่ง ททท.ไทยจะประกาศให้ประเทศไทย เป็น Visit Thailand Year 2023 ปีท่องเที่ยวไทยต่อเนื่องเป็นปีที่สอง อีกทั้งยังเป็นการกลับมาของการท่องเที่ยวไทย New Chapters ไฮไลต์ด้วยการท่องเที่ยว NFT ธรรมชาติ/อาหาร/ความเป็นไทย รวมถึงเปิดเทคนิคัลแคมเปญ ภายใต้ชื่อ Amazing Thailand Always Warm และงาน Internation Tourismus Borse 2023 หรือ ITB Berlin 2023 ที่กรุงเบอร์ลิน ประเทศเยอรมนี เป็นการจับคู่ซื้อขายการท่องเที่ยวรายการใหญ่สุดของโลก กำหนดจัดทุกปีช่วงเดือนมีนาคม ซึ่ง ททท.จะใช้เวทีนี้ตอกย้ำความสำเร็จปีท่องเที่ยวไทย การกลับมาของการท่องเที่ยวไทย การขยายสู่ตลาดใหม่ ๆ สามารถทำตลาดเชิงรุกได้หลายประเทศทั่วภาคพื้นยุโรป ควบคู่กับการสร้างความมั่นใจเพื่อขยายไปยังตลาดตะวันออกกลางด้วยโดยคาดการณ์ว่า การจัดงานในครั้งนี้ จะสามารถกระตุ้นการเดินทางท่องเที่ยวภายในประเทศ รวมถึงเสริมตลาดเศรษฐกิจ สร้างเม็ดเงินในประเทศไทยตลอดปี 2566 เฉลี่ยไม่ต่ำกว่า 80,000 บาท/คน/ทริป